**MTIHANI WA KATI YA MUHULA WA PILI 2024**

**KISWAHILI FORM 4**

**TIME: 1 ½ HOURS**

**NAME\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ADM\_\_\_\_\_\_\_\_\_\_\_\_\_CLASS\_\_\_\_\_\_\_\_**

**MAAGIZO**

**Fanya maswali yote.**

1. **SEHEMU YA A: HADITHI FUPI**

**Mapambazuko Ya Machweo (Cl**ara Momanyi)

…Alipigwa kalamu kazini miaka mingi iliyopita.Shirika la reli alilohudumia tangu macheo ya maisha yake lilimtimua kazini ili kupunguza idadi ya waajiriwa.Alikwenda mahakamani kutaka arudishwe kazini lakini hata kabla kesi haijaskizwa,shirika hilo lilisambaratika kutokana na hali ngumu ya kiuchumi.Hivyo,hata marupurupu yake hakupata kulipwa!Machungu yaliyompata ni sawa nay ale ya kupigiliwa msumari wa moto kwenye kidonda kibichi.Shoka likamwangukia yeye miongoni mwa wengine.Matarajio yake ya kuwa na maisha mema yakaporomoka kama jabali la barafu juani.Bintiye wa pekee aliwatoroka akiwa na umri mdogo kwenda kuolewa ughaibuni.Hakuweza kustahimili urumo katika maisha asiyokuwa ameyazoea….aliketi kuchuuza vitu vyake lakini bado alikuwa akiwazia maneno ya mkewe.Kwa nini niendelee kumstahi mtu asiye na fadhila kama yule?

1. Chambua mtindo katika kifungu hiki. (alama 6)
2. Eleza sifa za anayerejelewa katika kifungu hiki. (alama 4)
3. **SEHEMU YA B: TAMTHILIA**

***Timothy*** *Arege:* ***Bembea Ya Maisha***

**“Ninavaa vizuri na kujivisha tabasamu ila ndani viraka na huzuni tele.”**

1. Eleza muktadha wa dondoo hili.(alama 4)
2. Tambua kipengele cha mtindo katika dondoo hili.(alama 2)
3. Tambua sifa za msemewa kama inavyojitokeza katika dondoo hili.(alama 4)
4. **SEHEMU YA C:FASIHI SIMULIZI**

Malaika nakupenda malaika

Malaika nakupenda malaika

Nami nifanyeje?

Kijana na mali sina we!

Ningekuoa malaika

Pesa zasumbua moyo wangu

Pesa zasumbua moyo wangu

Nami nifanyeje

Kijana mwenzio

Nashindwa na mali sina wee

Ningekuoa malaika.

**Maswali**

1. Tambua utungo huu na udhibitishe jibu lako.(alama 2)
2. Tambua nafsi neni katika utungo huu.(alama 1)
3. Eleza toni inayojitokeza katika utungo huu.(alama 1)
4. Taja mbinu mbili za kimtindo zilizotumika katika utungo huu.(alama 2)
5. Eleza dhima ya utungo huu.(alama 4)
6. **SEHEMU YA D: USHAIRI ANDISHI**

Leo kitaka nifike, natamani, ila wauma mwili

Kwa kazi nihusike, samahani, unahiliki mwili

Napenda nihesabike, makundini, ila huwezi mwili

Vitisho kamwe kelele, ninavicha, kwa nafsi na mwili

Ila ugonjwa utimile, umechacha, na kuudhili mwili

Msikosee simile, magalacha, si gurudumu mwili

Vingekuwepo viraka, kuutia, ngeushuruti mwili,

Kifundi kivipachika, kuingia, hata kuridhi mwili,

Upya ukaungulika, kuvutia, roho na wake mwili

Lakini kamwe haiwi, kuvipata, vipande vyake mwili,

Sihofu kupata mawi, sitajuta, kupigania mwili,

Hata kufutwa, sikawi, nitakita, kidete nao mwili

Kazi ninaithamini, ni hakika, akilini na mwili

Ila kamwe siamini, kusagika, damu jasho na mwili

Uwele hususani, kioneka, nguvu hitishi mwili

**Maswali**

1. Eleza dhamira ya mtunzi wa shairi hili.(alama 2)
2. Fafanua mbinu nne za lugha zilizotumiwa katika shairi hili.(alama8)
3. Eleza toni ya shairi hili.(alama 2)
4. Ni nani anayezungumziwa na nafsineni katika shairi hili.(alama 1)
5. Eleza bahari ya shairi hili kwa kurejelewa.(alama 3)

Vipande

Vina

Kiishio

1. Andika ubeti wa mwisho kwa lugha ya nathari.(alama 4)
2. **SEHEMU YA E: RIWAYA**

Assumpta K. Matei: **Chozi la heri**

“…Mara ngapi umeponea tundu la sindano kunaswa na mashine za forodha?Je, isingekuwa mwajiri wako **kuvilainisha viganja vya maafisa wa forodha,**wewe na wenzako msingekuwa mmeozea kwenye magereza.”

**Maswali.**

1. Fafanua muktadha wa maneno haya. (alama 4)
2. Kwa kurejelea mifano mbalimbali eleza namna ambavyo maudhui yanayorejelewa na maneno yaliyopigiwa mstari. (alama 6)